text: कांग्रेस से नाराज चल रहीं बसपा सुप्रीमो ने गठबंधन न होने के लिए दिग्विजय सिंह पर भी ठीकरा फोड़ा। बसपा प्रमुख ने कहा कि सोनिया गांधी और राहुल गठबंधन चाहते थे। मगर दिग्विजय सिंह और कई नेता गठबंधन के खिलाफ थे। वे नहीं चाहते थे कि हमारे बीच गठबंधन हो। मायावती ने कहा कि कांग्रेस बसपा की पहचान को खत्म करना चाहती है। दिग्विजय सिंह और कुछ अन्य नेता नहीं चाहते थे कि बसपा और कांग्रेस के बीच गठबंधन हो। कांग्रेस जातिवादी पार्टी है।